ຜູ້ຄັດຄ້ານ ລັດຖະບານ ຫວຽດນາມ ຖືກໂຈມຕີ ທີ່ ຮາໂນ່ຍ
ທ່ານ Nguyen Bac Truyen ຜູ້ຄັດຄ້ານ​ ລັດຖະບານ ທີ່​ມີ​ຊື່​ສຽງ​ຄົນ​ນຶ່ງ ​ແລະພັນ​ລະຍາ ​ຖືກຕໍາຫລວດໂຈມ​ຕີ​ ຢ່າງທາລຸນ ​ທີ່ຮາໂນ່ຍ ໃນ​ວັນ​ຈັນ​ວານ​ນີ້.
ຜູ້ຄັດຄ້ານລັດຖະບານຫວຽດນາມ ທີ່ມີຊື່ສຽງຄົນນຶ່ງ ແລະພັນລະ ຍາຂອງລາວ ກ່າວວ່າ ເຂົາເຈົ້າໄດ້ຖືກຕໍາຫລວດໂຈມຕີຢ່າງທາ ລຸນໃນວັນຈັນວານນີ້ໃນຂະນະທີ່ເຂົ້າເຈົ້າກໍາລັງເດີນທາງໄປຍັງ ສະຖານທູດອອສເຕຣເລຍ ເພື່ອສົນທະນາ ກ່ຽວກັບເລື້ອງສິດທິ ມະນຸດ ທ່ານ Nguyen Bac Truyen ກ່າວຕໍ່ວີໂອເອ ພະແນກພາສາ ຫວຽດນາມວ່າ ຕົນແລະພັນລະຍາໄດ້ຖືກດັກໂຈມຕີຢູ່ນອກສະ ຖານທູດຍີ່ປຸ່ນ ໃນວັນຈັນວານນີ້ ທ່ານ Nguyen ເວົ້າວ່າ “ຂ້າ ພະເຈົ້າຖືກໂຈມຕີ ໂດຍຕໍາຫລວດນອກເຄື່ອງແບບສີ່ຄົນໃນຂະ ນະທີ່ຂ້າພະເຈົ້າກໍາລັງເດີນທາງໄປສະຖານທູດອອສເຕຣເລຍ ພວກຜູ້ຊາຍເຫລົ່ານີ້ ໄດ້ພາກັນຕິດຕາມຂ້າພະເຈົ້າຢ່າງໃກ້ຊິດ ນັບຕັ້ງແຕ່ຂ້າພະເຈົ້າໄດ້ ເດີນທາງມາເຖິງນະຄອນຮາໂນ່ຍ ເຂົາເຈົ້າຢຸດລົດຕັກຊີຂອງຂ້າພະເຈົ້າ ໃນທັນທີແລະ ໂຈມຕີພວກຂ້າພະເຈົ້າ ໂດຍບໍ່ເວົ້າຫຍັງເລີຍ ເຂົາເຈົ້າຊົກໜ້າຂ້າພະເຈົ້າ ແລະຊົກໜ້າ ເມຍຂ້າພະເຈົ້າ ແລະທຸບຕີພວກຂ້າພະເຈົ້າຢ່າງໂຫດຮ້າຍ ” ທ່ານ Nguyen ກ່າວວ່າ ລາວຈື່ຜູ້ໂຈມຕີສອງຄົນໄດ້ ເພາະວ່າ ເຂົາເຈົ້າໄດ້ຕິດຕາມລາວ ນັບຕັ້ງແຕ່ລາວໄປເຖິງນະຄອນຮາໂນ່ຍ ອາທິດແລ້ວນີ້ ຮູບພາບທີ່ ທ່ານ Nguyen ເອົາອອກເຜີຍແຜ່ທາງ Facebook ສະແດງໃຫ້ວ່າ ໜ້າທ່ານ ມີເລືອດໄຫລອອກມາ ຈາກບາດແຜຢູ່ທີ່ຫົວ ດັງຫັກ ແລະຕາໄຄ່ ຫລັງຈາກຖືກໂຈມຕີ ທັງ ສອງຄົນກໍໄດ້ພະຍາຍາມໄປຍັງສະຖານທູດ ອອສເຕຣເລຍ ຈົນຮອດ ແລະກໍໄດ້ພົບປະກັບ ພວກເຈົ້າໜ້າທີ່ສະຖານທູດຕາມຄາດໝາຍ ຫລັງຈາກນັ້ນ ພະນັກງານ ສະຖານທູດອອສ ເຕຣເລຍ ໄດ້ພາເຂົາເຈົ້າ ໄປຮັບການປິ່ນປົວ ຢູ່ໂຮງໝໍ ທີ່ຢູ່ໃກ້ນັ້ນ ຕໍາຫລວດຫວຽດນາມ ໃນນະຄອນຫລວງຮາໂນ່ຍ ບໍ່ມີຄໍາເຫັນໃດໆ ຕໍ່ການກ່າວຫາຈາກ ທ່ານ Nguyen ທີ່ເວົ້າວ່າ ທ່ານໄປຮາໂນ່ຍເພື່ອປຸກລະດົມໃຫ້ນາໆຊາດໃຊ້ຄວາມກົດດັນ ຕໍ່ຫວຽດນາມຫລາຍຂື້ນ ເພື່ອໃຫ້ປັບປຸງປະຫວັດ ດ້ານສິດທິມະນຸດ